เป็นประจำเดือนวันที่ 29 ต.ค -2 พ.ย. พอวันที่4-5 มีเพศสัมพันธ์ ไม่ได้ปล่อยใน ค่ะ หลังจากนั้นไม่มีอาการผิดปกติใด ๆ พอคืนวันที่ 13 มีเมือกสีน้ำตาลออกหลังฉี่เสร็จ และเที่ยงวันที่14 ออกอีก1-2 หยด เป็นเมือกๆเหนี่ยวๆสีน้ำตาลไม่มีกลิ่น มันคืออะไรค่ะ ใช่ ปจด ตกค้าง หรือ เลือดล้างหน้าเด็กค่ะ
สวัสดีค่ะ จากที่เล่ามา หากประจำเดือนเดิมมาตรง และสม่ำเสมอ ช่วงที่มีเพศสัมพันธ์นั้นเป็นช่วง7วันแรกของรอบเดือน (นับวันแรกของรอบเดือนคือวันที่ 29ตค.) จะเป็นช่วงที่ไม่มีการตกไข่ อีกทั้งไม่ได้มีเพศสัมพันธ์แบบหลั่งใน จึงคิดว่าเมือกสีน้ำตาลนี้ไม่ได้เป็นเลือดล้างหน้าเด็กนะคะอาจเป็นลักษณะเลือดออกกระปริดกระปรอยที่ยังไม่ทราบสาเหตุ หรือเป็นอาการตกขาวที่ผิดปกติได้ค่ะซึ่งหากยังไม่มีความผิดปกติอื่นๆ และไม่ได้มีเมือกหรือเลือดสีน้ำตาลออกมาอีก สามารถรอดูอาการก่อนได้นะคะแต่หากมีอาการปวดท้องน้อยผิดปกติ มีตกขาวที่มีกลิ่นเหม็น มีเลือดกระปริดกระปรอยผิดปกติหลายวัน แนะนำไปพบแพทย์เพื่อตรวจดูอาการและรับการรักษาอย่างเหมาะสมนะคะ